
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 475 

9 Ιουνίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των ημερών που επιτρέπεται να μετακι¬ 
νούνται εκτός έδρας οι υπάλληλοι του Υπουργείου 
Τύπου και ΜΜΕ, για εκτέλεση υπηρεσίας . 1 

Αύξηση ανωτάτου ορίου έκδοσης εγγυητικών επιστο¬ 
λών από την Συνεταιριστική Αχαϊκή Τράπεζα .... 2 
Σύσταση, συγκρότηση και ορισμός μελών Ομάδας Ερ¬ 
γασίας για την μελέτη του τρόπου διακίνησης & διά¬ 
θεσης του πετρελαίου θέρμανσης κατά την χειμέ- 

ρινή περίοδο . 3 

Μεταβίβαση αρμοδιοτήτων στο Γενικό Γραμματέα, 
στους Προϊσταμένους Διευθύνσεων και Τμημάτων 
του Υπουργείου Αιγαίου και του δικαιώματος να 
υπογράφουν με «Εντολή Υπουργού» . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2029112/3958/0022 (1) 

Καθορισμός των ημερών που επιτρέπεται να μετακινού¬ 
νται εκτός έδρας οι υπάλληλοι του Υπουργείου Τύπου 
και ΜΜΕ, για εκτέλεση υπηρεσίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

Τις διατάξεις: 

α) Του άρθρου 2 του Ν. 2346/1995 (ΦΕΚ 220/Α/ 
30.10.1995) «Δαπάνες κίνησης των μετακινουμένων 
προσώπων με εντολή του Δημοσίου εντός και εκτός της 
Επικράτειας για εκτέλεση υπηρεσίας και άλλες διατά¬ 
ξεις». 

β) Του Ν. 2362/1995 (ΦΕΚ 247/Α/27.11.1995) «Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις». 


γ) Του Π.Δ. 181/1994 (ΦΕΚ 116/Α/7.7.1994) «Συ¬ 
γκρότηση της Γενικής Γραμματείας Τύπου και Πληροφο¬ 
ριών σε Υπουργείο Τύπου και Μέσων Μαζικής Ενημέρω¬ 
σης». 

δ) Του Ν. 506/1976 «Περί Ρυθμίσεως θεμάτων τινών 
της Γενικής Γραμματείας Τύπου και Πληροφοριών». 

ε) Του Π.Δ. 258/1993 «Οργανισμός της Γενικής Γραμ- 
ματείας Τύπου και Πληροφοριών του Υπουργείου Προε¬ 
δρίας της Κυβέρνησης», όπως τροποποιήθηκε με το Π.Δ. 
171/1994 (ΦΕΚ 108/Α/6.7.1994). 

στ) Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του τακτικού προϋπο¬ 
λογισμού ύψους οκτώ εκατομμυρίων δραχμών 
(8.000.000) για το έτος 1997 και έχει εγγράφει πίστωση 
στον προϋπολογισμό του φορέα Φ.05150 και στους ΚΑΕ 
0711,0721, 0731. 

ζ) Την αριθμ. 1107147/1239/0006Α74.10.96 από¬ 
φαση με θέμα «Μεταβίβαση αρμοδιοτήτων» Υπουργού Οι¬ 
κονομικών στους Υφυπουργούς Οικονομικών, αποφασί¬ 
ζουμε: 

1. Καθορίζουμε από 1.1.1997 και εφεξής το ανώτατο 
όριο των εκατό είκοοι (120) ημερών κατ’ έτος μέχρι του 
οποίου επιτρέπεται να μετακινούνται εκτός έδρας για 
εκτέλεση υπηρεσίας, για τριάντα (30) υπαλλήλους στους 
οποίους περιλαμβάνονται υπάλληλοι των κατηγοριών ΠΕ, 
ΤΕ, ΔΕ, ΥΕ και υπάλληλοι με σχέση εργασίας Ιδιωτικού Δι¬ 
καίου αορίστου χρόνου του Υπουργείου Τύπου και Μέσων 
Μαζικής Ενημέρωσης, καθώς και το προσωπικό των Πολι¬ 
τικών Γραφείων του Υπουργού (Μετακλητοί υπάλληλοι, 
Ειδικοί Σύμβουλοι, Συνεργάτες, Ειδικό Επιστημονικό Προ¬ 
σωπικό, Αποσπασμένοι υπάλληλοι) και των Γ ραφείων των 
Γενικών Γραμματέων. 

2. Οι μετακινήσεις των ανωτέρω θα γίνονται με αυστηρή 
εκτίμηση των υπηρεσιακών αναγκών από τις υπηρεσίες 
του Υπουργείου Τύπου και Μέσων Μαζικής Ενημέρωσης 
και μέσα στο πλαίσιο των υπαρχουσών πιστώσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1997 

ΟΙ ΥΠΟΥΡΓΟΙ 

ΤΥΠΟΥ ΚΑΙ ΜΕΣΩΝ 

ΥΦΥΠ ΟΙΚΟΝΟΜΙΚΟΝ ΜΑΖΙΚΗΣ ΕΝΗΜΕΡΩΣΗΣ 

ΝΙΚΟΛ. ΧΡΙΓΓΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 

-4- 

Αριθ. 2037375/4697/ 0025 (2) 

Αύξηση ανωτότου ορίου έκδοσης εγγυητικών επιστολών 
από την Συνεταιριστική Αχαϊκή Τράπεζα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του νόμου 2441/96 (Α' 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου Οι¬ 
κονομικών» (Α. 128/88). 

3. Την αριθμ. 2000019/13/0004/2.1.97 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με “Εντολή Υπουργού” στο 
Γενικό Γραμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γραμματέα κ.λ.π.». 

4. Την απόφασή μας 2028691/4534/3.8.95 «Καθορι¬ 
σμός ανωτάτου ορίου έκδοσης εγγυητικών επιστολών από 
τις Τράπεζες που γίνονται δεκτές από το Δημόσιο και τα 
Ν.Π.Δ.Δ σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λ.π. 

5. Την από 21.5.97 επιστολή της ανωτέρω Τράπεζας με 
την οποία ζητά αύξηση του ανωτάτου ορίου έκδοσης των 
εγγυητικών επιστολών της από 900.000.000 που έχει κα¬ 
θοριστεί με την αριθμ. 2028276/4235/6.3.96 απόφασή 
μας σε 1.600.000.000 δρχ. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Συνεταιριστικής Αχαϊκής Τράπεζας στο 
ποσό των δρχ. ενός δισεκατομμυρίου εξακόσια εκατομμύ¬ 
ρια (1.600.000.000) με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα Νο¬ 
μικά Πρόσωπα Δημοσίου Δικαίου για εκτέλεση έργων 
προμήθειες κ.λ.π. (απόφασή μας 2028691/4534/ 
3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1997 

Ο Ειδικός Γραμματέας 
ΔΗ Μ. ΔΡΙΤΣΑΣ 


Αριθ. 1057019/824/Α0006 (3) 

Σύσταση, συγκρότηση και ορισμός μελών Ομάδας Εργα¬ 
σίας για την μελέτη του τρόπου διακίνησης & διάθεσης 
του πετρελαίου θέρμανσης κατά την χειμερινή πε¬ 
ρίοδο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανι¬ 
σμός Υπουργείου Οικονομικών» (ΦΕΚ 128Α'), όπως τρο¬ 
ποποιήθηκε και ισχύει. 

β) Του άρθρου 23 του Ν. 2085/92 «Ρύθμιση θεμάτων 
οργάνωσης, λειτουργίας και προσωπικού της Δημόσιας 
Διοίκησης και άλλες διατάξεις» (ΦΕΚ 170Α'). 

γ) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
φορολογικές ρυθμίσεις και άλλες διατάξεις (ΦΕΚ 178Α’), 
σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220Α'). 

δ) Των παραγρ. 2 και 4 του άρθρου 19 του Ν. 2470/97 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις (ΦΕΚ 40Α'). 

2. Τα από 12.5.97 και 22.5.97 Σημειώματα της Δ/νσης 
Ειδικών Φόρων Κατανάλωσης. 

3. Το γεγονός ότι από τις διατάξεις τη ς απόφαση ς αυτής 
προκαλείται δαπάνη για την αμοιβή των μελών της Επιτρο¬ 
πής 800.000 δρχ. περίπου, η οποία θα βαρύνει τις πιστώ¬ 
σεις του προϋπολογισμού εξόδων έτους 1997 του Υπουρ¬ 
γείου Οικονομικών (ΚΑΕ 0515 Ε.Φ. 23110). 

4. Την αριθμ. 112381 2/1424/Α0006/14.11.96 από¬ 
φαση του Υπουργού Οικονομικών περί μεταβίβασης εξου¬ 
σίας να υπογράφει «Με εντολή Υπουργού» στο Γενικό Δ/ 
ντή Δ/κής Υποστήριξης του Υπουργείου Οικονομικών 
κλπ. (ΦΕΚ 1052 Β ), αποφασίζουμε: 

1. Συνιστούμε στο Υπουργείο Οικονομικών Ομάδα Ερ¬ 
γασίας για την μελέτη των προβλημάτων που δημιουργού- 
ντσι κατά την διακίνηση και διάθεση στην λιανική πώληση 
του πετρελαίου θέρμανσης κατά την χειμερινή περίοδο 
(Οκτώβριος-Απρίλιος) και για την εισήγηση προσφορότε¬ 
ρων τρόπων και μεθόδων ελέγχου της διακίνησης καθώς 
και για κάθε άλλο πρόσφορο μέτρο για την βελτίωση του 
όλου καθεστώτος. 

2. Συγκροτούμε την παραπάνω Ομάδα Εργασίας και 
ορίζουμε τα μέλη, ως εξής: 

α) Τον Σ. Στούρνο, καθηγητή του Εθνικού Μετσοβείου 
Πολυτεχνείου, ως Συντονιστή, με αναπληρωτή του τον Ε. 
Λόη, αναπληρωτή καθηγητή του ΕΜΠ. 

β) Τον Δημήτριο Λέκκα, υπάλληλο βαθμού Α’, του κλά¬ 
δου ΠΕ Τελωνειακών, που υπηρετεί ως Προϊστάμενος της 
Δ/νσης ΕΦΚ, ως μέλος, με αναπληρωτή τον Γεώργιο 
Κουνάδη, υπάλληλο του ίδιου βαθμού και κλάδου, που 
υπηρετεί στην ίδια Δ/νση. 

γ) Τον Ν. Γκέλη, Προϊστάμενο της Δ/νσης Πετροχημι¬ 
κών του ΓΧΚ, ως μέλος, με αναπληρωτή του τον Παν. Ζα- 
χαριουδάκη, Προϊστάμενο Τμήματος της ίδιας Δ/νσης. 

δ) Τον Ευστρ. Καλύβα, υπάλληλο βαθμού Α’, του κλάδου 
ΠΕ Τελωνειακών, που υπηρετεί ως Προϊστάμενος του ΙΒ’ 
Τελωνείου Ελεύθερων Τελωνειακών Συγκροτημάτων 
(ΤΕΤΣ) μέλος, με αναπληρωτή του τον Παντ. Δραμου- 
ντάνη, υπάλληλο βαθμού Α', του κλάδου Π Ε Τελωνειακών, 
που υπηρετεί στο ίδιο Τελωνείο. 

ε) Τον Ιωάννη Τζήμα, υπάλληλο βαθμού Α', του κλάδου 
ΠΕ Εφοριακών, που υπηρετεί ως Προϊστάμενος του Τμή¬ 
ματος Στοιχείων της Δ/νοης Κώδικα Βιβλίων και Στοι¬ 
χείων, ως μέλος, με αναπληρωτή του τον Δημήτριο Σταμα- 
τόπουλο, υπάλληλο βαθμού Α', του κλάδου ΠΕ Εφορια¬ 
κών, υπάλληλο της ιδίας Δ/νσης. 

στ) Την Ελένη Σαρνιάνου, Δ/ντρια της Δ/νσης πετρελαϊ¬ 
κής Πολιτικής του Υπουργείου Ανάπτυξης, ως μέλος, με 
αναπληρωτή της τον Μανώλη Χατζόπουλο Προϊστάμενο 
Τμήματος της ιδίας Δ/νσης του ίδιου Υπουργείου. 

ζ) Τον Ανδρέα Τζούρο, Δ/ντή Προγραμματισμού του 
Ομίλου της ΔΕΠ, ως μέλος, με αναπληρωτές του, τους 
Αντων. Ριζάκο από τα ΕΛΔΑ και Μιχαήλ Αταριάν από τα 
ΕΛΔΑ-Ε. 

3. Χρέη Γραμματέα της Ομάδας Εργασίας θα εκτελείο 
Ιωάννης Αλιμαντήρης, υπάλληλος με βαθμό Α', του κλά¬ 
δου ΠΕ Τελωνειακών, που υπηρετεί στην Δ/νση Ειδικών 
Φόρων Κατανάλωσης. 

4. Έργο της Ομάδας Εργασίας είναι η μελέτη των προ¬ 
βλημάτων που δημιουργούνται κατά την διακίνηση και διά¬ 
θεση στην λιανική πώληση του πετρελαίου θέρμανσης 
κατά τη χειμερινή περίοδο (Οκτώβριο - Απρίλιο) και η ει¬ 
σήγηση προσφορότερων τρόπων και μεθόδων ελέγχου 
της διακίνησης καθώς και για κάθε άλλο πρόσφορο μέτρο 
για την βελτίωση του όλου καθεστώτος. 

5. Η Ομάδα Εργασίας θα συνεδριάζει στο κατάστημα 
του Υπουργείου Οικονομικών (Καρ. Σερβίας 10), εντός 
και εκτός του κανονικού ωραρίου λειτουργίας των Δημο¬ 
σίων Υπηρεσιών, σε ημέρες και ώρες που θα καθορίζονται 
από τον Συντονιστή της και θα πρέπει να ολοκληρώσει το 
έργο της μέχρι 31.7.97, υποβάλλοντας το πόρισμά της 
στον Γενικό Δ/ντή Τελωνείων & ΕΦΚ, και στην υπηρεσία 
μας. 

6.0 Συντονιστής της Ομάδας Εργασίας, δύναται να κα- 
λεί υπαλλήλους - εκπροσώπους άλλων Υπηρεσιών, όταν 
τούτο κρίνεται αναγκαίο για την αντιμετώπιση ειδικών θε¬ 
μάτων κατά την διάρκεια των εργασιών αυτής. 

7. Η αποζημίωση του Συντονιστή, των μελών και του 
γραμματέα της Ομάδας Εργασίας θα καθορισθεί με άλλη 
απόφαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαϊου 1997 

Με εντολή Υπουργού 
Ο Γεν. Δ/ντής 
ΑΝΑΣΤΑΣΙΟΣ ΚΑΚΚΑΒΟΣ 

-♦- 

Αριθ. ΔΔΟ/Φ.101.22/4153 (4) 

Μεταβίβαση αρμοδιοτήτων στο Γενικό Γραμματέα, στους 
Προϊσταμένους Διευθύνσεων και Τμημάτων του 
Υπουργείου Αιγαίου και του δικαιώματος να υπογρά¬ 
φουν με «Εντολή Υπουργού». 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 16, 25 και 26 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α ), όπως συ¬ 
μπληρώθηκε και τροποποιήθηκε, 
β) Του άρθρ. 81 του Ν. 1892/90 «Για τον εκσυγχρονι¬ 


σμό και την ανάπτυξη και άλλες διατάξεις» (ΦΕΚ 101/Α'). 

γ) Του άρθρ. 27 του Ν. 2081/92 (ΦΕΚ 154/Α792), με 
το οποίο προστέθηκε το άρθρο 29Α στο Ν. 1558/85 και 
τροποποιήθηκε με το άρθρο 1 του Ν. 2469/97. 

δ) Του Π.Δ. 1/1986 «Καθορισμός αρμοδιοτήτων του 
Υπουργείου Αιγαίου» (ΦΕΚ 1 /Α'). 

ε) Του Π.Δ. 195/1986 «Οργάνωση, διάρθρωση και λει¬ 
τουργία των Υπηρεσιών ΠΣΕΑ του Υπουργείου Αιγαίου» 
(ΦΕΚ 78/Α'). 

στ) Του Π.Δ, 359/1986 «Οργανισμός Υπουργείου Αι¬ 
γαίου» (ΦΕΚ 158/Α'). 

2. Την αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, σχε¬ 
τικά με τις «Πράξεις και έγγραφα του Υπουργείου Αιγαίου, 
που εξαιρούνται από τους περιορισμούς της διάταξης του 
άρθρου 81 παρ. 1 του Ν. 1892/90 (ΦΕΚ 741/Β ). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Την ανάγκη περαιτέρω μεταβίβασης αρμοδιοτήτων 
από την Υπουργό Αιγαίου στο Γενικό Γραμματέα, τους 
Προϊσταμένους Δ/νσεων και Τμημάτων και του δικαιώμα¬ 
τος να υπογράφουν με «Εντολή Υπουργού» («Ε.Υ.»), απο¬ 
φασίζουμε: 

Αρθρο Ιο 

Μεταβιβάζουμε στο Γ ενικό Γ ραμματέα του Υπουργείου 
Αιγαίου την άσκηση των παρακάτω αρμοδιοτήτων πέραν 
των αναφερομένων στο άρθρο 25 του Ν. 1558/85. 

1. Την έκδοση αποφάσεων, εγκυκλίων, γενικών και ειδι¬ 
κών οδηγιών αρμοδιότητας περισσοτέρων Διευθύνσεων 
με σκοπό τον συντονισμό της κοινής δραστηριότητας αυ¬ 
τών για την αποτελεσματική υλοποίηση της Κυβερνητικής 
Πολιτικής. 

2. Την έκδοση γενικών και ειδικών οδηγιών προς τις λοι¬ 
πές υπηρεσίες του χώρου ευθύνης του Υπουργείου Αι¬ 
γαίου, εκτός εκείνων που εποπτεύονται από τα Υπουρ¬ 
γεία Εθνικής Αμυνας και Δικαιοσύνης. 

3. Τον διορισμό των Ειδικών Συμβούλων, Ειδικών Συ¬ 
νεργατών, στο Γραφείο του Γενικού Γραμματέα του 
Υπουργείου Αιγαίου. 

4. Την έγκριση προσλήψεων και τον διορισμό τακτικών 
(μονίμων) και με σχέση εργασίας Ιδιωτικού Δικαίου υπαλ¬ 
λήλων. 

5. Την κύρωση πινάκων επιτυχίας που καταρτίζονται με 
τη διαδικασία επιλογής και την εκδίκαση ενστάσεων κατά 
των πινάκων αυτών. 

6. Αποφάσεις μονιμοποίησης ή μη δοκίμων υπαλλήλων 
ή με σχέση εργασίας Ιδιωτικού Δικαίου υπαλλήλων. 

7. Αποφάσεις ανανέωσης συμβάσεων υπαλλήλων Ιδιω¬ 
τικού Δικαίου ορισμένου χρόνου. 

8. Απαντήσεις σε αιτήματα, αναφορές, παράπονα ή κα¬ 
ταγγελίες πολιτών κατά πράξεων ή παραλλείψεων υπηρε¬ 
σιακών οργάνων του Υπουργείου. 

9. Διαπιστωτικές πράξεις λήξης των συμβάσεων υπαλ¬ 
λήλων Ιδιωτικού Δικαίου ορισμένου χρόνου. 

10. Την έγκριση μετακινήσεων των υπαλλήλων όλων 
των κατηγοριών πλην των Ειδικών Συμβούλων, Ειδικών Συ¬ 
νεργατών και μετακλητών υπαλλήλων του Πολιτικού Γρα¬ 
φείου του Υπουργού Αιγαίου στο εσωτερικό και εξωτερικό 
για εκτέλεση υπηρεσίας για χρονικό διάστημα που ορίζε¬ 
ται με ειδική απόφαση του Υπουργού Αιγαίου. 

11. Τον ορισμό υπαλλήλων για τη συμμετοχή σε συνέ¬ 
δρια, συμβούλια, επιτροπές και σεμινάρια. 

12. Τις πειθαρχικές αποφάσεις και πράξεις πειθαρχικής 
διαδικασίας εκτός εκείνων που είναι αμεταβίβαστες από 
το Νόμο. 

13. Τον ορισμό εκπροσώπων του Υπουργείου Αιγαίου 
στα Διοικητικά και Διαιτητικά Δικαστήρια. 

14. Τις αποφάσεις συγκρότησης Επιτροπών διαγωνι¬ 
σμού (πρόχειρων - δημόσιων - διεθνών). 

15. Αποφάσεις τοποθέτησης Προϊσταμένων Διευθύν¬ 
σεων, Τμημάτων (αυτοτελών και μη) και Γραφείων (αυτο¬ 
τελών και μη). 

16. Την έγκριση προγραμμάτων επιμόρφωσης των 
υπαλλήλων. 

17. Την έγκριση για την εκ παραλλήλου ανάθεση καθη¬ 
κόντων σε υπαλλήλους για θέματα αρμοδιότητας άλλης 
Διεύθυνσης από εκείνη που είναι τοποθετημένοι. 

18. Αποφάσεις για απονομή ηθικών αμοιβών στους 
υπαλλήλους του Υπουργείου Αιγαίου, μετά την ανάλογη 
γνωμοδότηση του Υπηρεσιακού Συμβουλίου του Υπουρ¬ 
γείου Αιγαίου. 

19. Ερωτήματα προς το Υπηρεσιακό Συμβούλιο για θέ¬ 
ματα υπαλληλικής κατάστασης των υπαλλήλων οιασδή- 
ποτε κατηγορίας και επιλογής Προϊσταμένων. Ερωτήματα 
προς το Πειθαρχικό Συμβούλιο για εξέταση πειθαρχικών 
αδικημάτων των υπαλλήλων. 

20. Τις προτάσεις άρσης φραγής εσωτερικού - εξωτερι¬ 
κού των τηλεφωνικών συνδιαλέξεων του Υπουργείου Αι¬ 
γαίου. 

21. Αποφάσεις χορήγησης κανονικών αδειών και 
αδειών άνευ αποδοχών των Προϊσταμένων Διευθύνσεων 
και Τμημάτων του Υπουργείου Αιγαίου. 

22. Την έγκριση ειδικών αδειών απουσίας (στράτευση, 
εκλογών κ.λ.π.) των Προϊσταμένων Διευθύνσεων και Τμη¬ 
μάτων του Υπουργείου Αιγαίου. 

23. Αποφάσεις χορήγησης αδειών κυήσεως και λοχείας 
στους Προϊσταμένους Διευθύνσεων και Τμημάτων του 
Υπουργείου Αιγαίου. 

24. Αποφάσεις ορισμού ή αντικατάστασης υπολόγων 
χρηματικών ενταλμάτων προπληρωμής (ΧΕΠ) από του πο¬ 
σού του ενός εκατομμυρίου μιας (1.000.001) δρχ. και 

' άνω. 

25. Την έγκριση κατανομών πιστώσεων του Προγράμ¬ 
ματος Δημοσίων Επενδύσεων (Π.Δ.Ε.) Υπ. Αιγαίου και μέ¬ 
χρι του ποσού των πενήντα εκατομμυρίων (50.000.000) 

δρχ- 

26. Εντολές προς τους υπολόγους για την καταβολή δα¬ 
πανών από τα ΧΕΠ που έχουν εκδοθεί στο όνομά τους από 
του ποσού του ενός εκατομμυρίου μίας (1.000.001) δρχ. 
και άνω. 

27. Έγκριση αποτύπωσης και προσδιορισμού αντιτύ¬ 
πων, βιβλιοδέτησης και οιασδήποτε τυπογραφικής εργα¬ 
σίας. 

28. Την έγκριση διακοπής δρομολογίων πλοίων καθώς 
και την αντικατάστασή των σε ακτοπλοϊκές γραμμές 
(ελεύθερες ή επιδοτούμενες) λόγω ετήσιας επιθεώρησης 
για αποκατάσταση βλάβης ή ζημιάς, για εκτέλεση εργα¬ 
σιών μετασκευών ή διαρρυθμίσεων κλπ. και λόγω εξαιρε¬ 
τικής ανάγκης ή ανωτέρας βίας ή άλλης σοβαρής αιτίας 
(άρθρο 173 του Ν.Δ. 187/73). 

29. Την τροποποίηση εγκεκριμένων ετήσιων, χειμερι- 
κών ή θερινών δρομολογίων πλοίων που εκτελούν ελεύ¬ 


θερα ή επιδοτούμενα (άγονα) δρομολόγια και για χρονικό 
διάστημα μέχρι και εξήντα (60) ημέρες. 

30. Την αντικατάσταση πλοίων που εκτελούν ελεύθερα 
ή επιδοτούμενα δρομολόγια λόγω βλάβης ή ζημιάς και 
λόγω εξαιρετικής ή ανωτέρας βίας και για χρονικό διά¬ 
στημα μέχρι και τρεις (3) ημέρες, ύστερα απο συνεννόηση 
με τις αρμόδιες Λ/Α. 

31. Την έγκριση της απ’ ευθείας μίσθωσης πλοίων (κυ¬ 
ρίων αγόνων γραμμών) και μέχρι του ποσού των δύο εκα¬ 
τομμυρίων (2.000.000) δρχ. για έκτακτα μεμονωμένα τα¬ 
ξίδια και μέχρι του ποσού των είκοσι εκατομμυρίων 
(20.000 000) δρχ. για περισσότερα του ενός ταξιδιού. 

32. Την έγκριση της απευθείας μίσθωσης πλοίων άγο¬ 
νων ταχυδρομικών γραμμών και μέχρι του ποσού των δέκα 
εκατομμυρίων (10.000.000) δρχ. 

33. Τη θεώρηση των καταστάσεων εκκαθάρισης των 
δαπανών μίσθωσης κύριων άγονων και ταχυδρομικών 
γραμμών, ανεξαρτήτως ποσού. 

34. Τις γνωμοδοτήσεις για το χαρακτηρισμό κτιρίων ως 
ιστορικών διατηρητέων μνημείων και ως έργων τέχνης. 

35. Την υπογραφή των Αιτιολσγικών Εκθέσεων που 
αποτελούν προπαρασκευαστικά έγγραφα για την έκδοση 
αποφάσεων χαρακτηρισμού κτιρίων ως διατηρητέων. 

'Αρθρο 2ο 

Στους Προϊσταμένους των Δ/νσεων ή στους αναπληρω¬ 
τές τους μεταβιβάζουμε το δικαίωμα να υπογράφουν «Με 
εντολή Υπουργού» για τα παρακάτω θέματα: 

1. Αλληλογραφία με Δ/νσεις του Υπουργείου ή φορέων 
του δημόσιου τομέα για τρέχοντα υπηρεσιακά θέματα. 

2. Έγκριση χορήγησης αντιγράφων από το τηρούμενο 
στη Διεύθυνση Αρχείο συμπεριλαμβανομένης και της 
έγκρισης γνωστοποίησης διοικητικών εγγράφων κατά το 
άρθρο 16 του Ν. 1599/86. 

3. Τα έγγραφα που απευθύνονται στα δικαστήρια και 
αναφέρονται σε ένδικα μέσα και έχουν ασκηθεί κατά πρά¬ 
ξεων ή παραλείψεων της διοίκησης αρμοδιότητας της οι¬ 
κείας Διεύθυνσης. 

4. Πράξεις για τη θέση εγγράφων στο Αρχείο για θέματα 
αρμοδιότητας περισσοτέρων Τμημάτων που ανήκουν στην 
οικεία Διεύθυνση. 

5. Αποφάσεις, εγκύκλιοι και έγγραφα αρμοδιότητας πε¬ 
ρισσοτέρων Τμημάτων της οικείας Διεύθυνσης. 

6. Μετακινήσεις υπαλλήλων Τμημάτων και Γραφείων 
της οικείας Διεύθυνσης. 

7. Αποφάσεις ανάθεσης παράλληλων καθηκόντων σε 
υπαλλήλους της οικείας Διεύθυνσης. 

8. Έγγραφα και κάθε πράξη που αφορά θέματα για τα 
οποία έχει εκδοθεί απόφασή μας ή έχει δοθεί σχετική 
έγκρισή μας καθώς και απόφαση ή έγκριση του Γενικού 
Γραμματέα του Υπουργείου. 

9. Αποφάσεις για τη συγκρότηση επιτροπών εκκαθάρι¬ 
σης των αρχείων της οικείας Διεύθυνσης. 

10. ' Εγγραφα με τα οποία ανακοινώνονται ή κοινοποιού¬ 
νται Π. Δ/γματα ή Υπουργικές αποφάσεις αρμοδιότητας 
της οικείας Διεύθυνσης. 

11. Περιλήψεις αποφάσεων και πράξεων που δημο¬ 
σιεύονται στον ημερήσιο ή περιοδικό τύπο για θέματα της 
οικείας Διεύθυνσης. 

Άρθρο 3ο 

Ειδικότερα στον Προϊστάμενο της Διεύθυνσης Δισικητι- 

κού Οικονομικού ή στο νόμιμο αναπληρωτή του, μεταβιβά¬ 
ζουμε το δικαίωμα να υπογράφει «Με εντολή Υπουργού» 
για τα παρακάτω θέματα: 

1. Ερωτήματα προς τα καθ' ύλην αρμόδια Υπουργεία και 
φορείς του Δημοσίου για θέματα υπηρεσιακής κατάστα¬ 
σης όλων των υπαλλήλων με οποιαδήποτε σχέση εργα¬ 
σίας. 

2. Αποφάσεις έγκρισης για απευθείας προμήθεια ή 
απευθείας ανάθεση εκτέλεσης εργασιών, υπογραφή των 
σχετικών συμβάσεων καθώς και κάθε σχετική με το θέμα 
απόφαση, για τις περιπτώσεις που η σχετική δαπάνη φθά¬ 
νει μέχρι του ποσού του ενός εκατομμυρίου (1.000.000) 
δρχ. και που αφορούν δαπάνες λειτουργίας της Κεντρικής 
Διοίκησης του Υπουργείου Αιγαίου. 

3. Αποφάσεις ορισμού και αντικατάστασης υπολόγων 
ΧΕΠ και μέχρι του ποσού του ενός εκατομμυρίου 
(1.000.000) δρχ. 

4. Εντολές προς τους υπολόγους για την πληρωμή δα¬ 
πανών από τα Χρηματικά Εντάλματα Προπληρωμής (ΧΕΠ) 
μέχρι του ποσού του ενός εκατομμυρίου (1.000.000) δρχ. 
για κάθε περίπτωση. 

5. Τη θεώρηση των καταστάσεων εκκαθάρισης δαπα¬ 
νών, εκτός των δαπανών μίσθωσης άγονων, κύριων και τα¬ 
χυδρομικών γραμμών, για τις οποίες έχει εκδοθεί από¬ 
φαση έγκρισης ανεξαρτήτως ποσού. 

6. Την έγκριση ειδικών αδειών απουσίας (στράτευσης, 
εκλογών κ.λ.π.) του πόσης φύσεως προσωπικού του 
Υπουργείου Αιγαίου. 

7. Ερωτήματα προς το Υπηρεσιακό Συμβούλιο του Υπ. 
Αιγαίου για θέματα υπαλληλικής κατάστασης των υπαλλή¬ 
λων με οποιανδήποτε σχέση εργασίας. 

8. Αποφάσεις ορισμού υπολόγου διαχειριστή υλικού 
(αναλωσίμου και μη). 

9. Αποφάσεις ορισμού μελών επιτροπής παραλαβής 
υλικών, καυσίμων και εργασιών. 

10. Προτάσεις μεταφοράς πίστωσης σε φορείς του Δη¬ 
μοσίου και μέχρι του ποσού των τριακοσίων χιλιάδων 
(300.000) δρχ. 

11. Εντολές ανάληψης πιστώσεων από του ποσού των 
πεντακοσίων χιλιάδων (500.000) δρχ. και άνω. 

12. Προτάσεις - έγγραφα προς το Γενικό Λογιστήριο 
του Κράτους για εγγραφή και αυξομείωση προβλέψεων 
θέσεων προσωπικού. 

13. Διαπιστωτικές πράξεις και διαδικαστικές ενέργειες 
απόλυσης λόγω 35ετίς ή ορίου ηλικίας ή θανάτου ή έκ¬ 
πτωση όλων των μονίμων υπαλλήλων και διαπιστωτικές 
πράξεις λύσεις εργασιακής σχέσης λόγω ορίου ηλικίας 
προσωπικού με σχέση εργασίας Ιδιωτικού Δικαίου. 

14. Πράξεις προαγωγής των μονίμων υπαλλήλων. 

15. Την κύρωση των πινάκων προαγωγής των υπαλλή¬ 
λων όλων των Κατηγοριών, Κλάδων και Βαθμών. 

16. Βεβαιώσεις για την πραγματοποίηση υπερωριακής 
εργασίας των υπαλλήλων εκτός των βεβαιώσεων που 
εξουσιοδοτούνται άλλα όργανα. 

17. Προτάσεις στο Ανώτατο Συμβούλιο Εργασίας (ΑΣΕ) 
και το Υπουργείο Εργασίας και Κοινωνικών Ασφαλίσεων 
για έγκριση υπερωριακής απασχόλησης των υπαλλήλων 
Ιδιωτικού Δικαίου. 

18. Ανακοινώσεις αποφάσεων διορισμού και έγγραφα 
κοινοποίησης καταστάσεων του άρθρου 34 του Ν. 2190/ 
1994. 


19. Εντολές προς την Τράπεζα της Ελλάδος, για την έκ¬ 
δοση επιταγών ή εντολών σε συνάλλαγμα. 

20. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων που έχουν εκδοθεί και εξοφλούνται μέσω του 
Ταμείου Παρακαταθηκών και Δανείων. 

21. Τα διαδικαστικά έγγραφα που απαιτούνται για την 
αποστολή υπαλλήλων στο εξωτερικό για εκτέλεση υπηρε¬ 
σίας. 

22. Τα διαδικαστικά έγγραφα, πληντων παραπεμπτικών 
και της απόφασης σχετικά με θέση σε διαθεσιμότητα και 
αργία υπαλλήλων. 

23. Τα διαδικαστικά έγγραφα πλην της απόφασης σχε¬ 
τικά με απονομή ηθικών αμοιβών και βραβεύσεων των 
υπαλλήλων. 

24. θέματα έκδοσης ή θεώρησης διαβατηρίων των 
υπαλλήλων. 

25. Εντολές για έκδοση εισιτηρίων από Ολυμπιακή Αε¬ 
ροπορίας σε βάρος των πιστώσεων του Υπ. Αιγαίου. 

Άρθρο 4 

Ειδικώτερα στο Προϊστάμενο της Δ/νσης Πολιτικής 
Σχεδίασης Εκτάκτου Ανάγκης ή στο νόμιμο αναπληρωτή 
του μεταβιβάζουμε το δικαίωμα να υπογράφει «Με Εντολή 
Υπουργού» για τα παρακάτω θέματα: 

1. Προπαρασκευαστικά, υπομνηστικά και διαβιβαστικά 
έγγραφα, που αναφέρονται σε θέματα εξουσιοδότησης 
υπαλλήλων για τον χειρισμό διαβαθμισμένου υλικού, κα¬ 
θώς και τις σχετικές αποφάσεις εξουσιοδότησης, εφόσον 
συντρέχουν οι απαιτούμενες προϋποθέσεις από τους Κα¬ 
νονισμούς Ασφάλειας. 

2. Έγγραφα που αναφέρονται σε θέματα ΠΣΕΑ, για τα 
οποία απαιτείται η συνεργασία και άλλων δημοσίων πολιτι¬ 
κών ή στρατιωτικών υπηρεσιών, 

3. Αποφάσεις και έγγραφα που αναφέρονται στην οργά¬ 
νωση των Τμημάτων ΠΣΕΑ των Νομαρχιών και Επαρχείων 
του χώρου ευθύνης του Υπουργείου. 

Άρθρο 5 

Στους Προϊσταμένους Τμημάτων ή στους νόμιμους ανα¬ 
πληρωτές τους, μέσα στα πλαίσια των καθ' ύλην αρμοδιο¬ 
τήτων τους μεταβιβάζουμε το δικαίωμα υπογραφής «Με 
Εντολή Υπουργού» για τα παρακάτω θέματα: 

1. Προπαρασκευαστικά, υπομνηστικά και γενικότερα 
όλα τα διαδικαστικά έγγραφα οιουδήποτε περιεχομένου, 
περιλαμβανομένων και εκείνων με τα οποία ζητούνται ή 
περιέχονται πληροφορίες ή ανακοινώνονται Πράξεις της 
Διοίκησης. 

2. Απαντήσεις σε αιτήματα πολιτών ή φορέων του ευρύ¬ 
τερου Δημοσίου Τομέα, των Ν.Π.Ι.Δ. κλπ, για θέματα αρ¬ 
μοδιότητας του οικείου Τμήματος. 

3. Πράξεις με τις οποίες τίθενται έγγραφα στο αρχείο. 

4. Αλληλογραφία με φορείς του Δημόσιου Τομέα για 
τρέχοντα υπηρεσιακά θέματα. 

5. Εγκρίσεις χορήγησης αντιγράφων από το τηρούμενο 
αρχείο του οικείου Τμήματος, συμπεριλαμβανομένης και 
της έγκρισης γνωστοποίησης διοικητικών εγγράφων κατά 
το άρθρο 16 του Ν. 1599/86. 

6. Βεβαιώσεις και πιστοποιητικά για κάθε νόμιμη χρήση, 
σε θέματα, που σύμφωνα με τις κείμενες κάθε φορά δια¬ 
τάξεις είναι δυνατόν να βεβαιωθούν από τα στοιχεία που 
τηρούνται στο αρχείο της Υπηρεσίας, εκτός για τις περι¬ 
πτώσεις για τις οποίες ειδικά εξουσιοδοτούνται, με την 

απόφαση αυτή, άλλα υπηρεσιακά όργανα. 

Αρθρο 6 

Ειδικώτερα και πέραν των αφερομένων στο άρθρο 7 της 
παρούσας απόφασης, μεταβιβάζουμε το δικαίωμα να υπο¬ 
γράφουν -Με Εντολή Υπουργού» οι παρακάτω Προϊστάμε¬ 
νοι και οι νόμιμοι αναπληρωτές τους τα εξής: 

Α. Προϊστάμενος Τμήματος Προσωπικού και Διοικητι¬ 
κής Οργάνωσης. 

1. Απαντήσεις σε αιτήματα υπαλλήλων σχετικά με την 
υπηρεσιακή τους κατάσταση. 

2. Αποφάσεις κατανομής ή επανακατάταξης σε μισθσ- 
λογικό κλιμάκιο, χορήγησης χρονοεπιδόματος και λοιπών 
επιδομάτων των μονίμων και μετακλητών υπαλλήλων. 

3. Αποφάσεις χορήγησης επιδόματος τριετιών και λοι¬ 
πών επιδομάτων των μονίμων με σχέση εργασίας Ιδιωτι¬ 
κού Δικαίου. 

4. Πιστοποιητικά ή βεβαιώσεις για την υπηρεσιακή ή μι- 
σθολογική κατάσταση των υπαλλήλων. 

5. Βεβαιώσεις για την πραγματοποίηση υπερωριακής 
εργασίας των υπαλλήλων εκτός των βεβαιώσεων για τις 
οποίες εξουσιοδοτούνται άλλα όργανα. 

6. Έγγραφα ανακοινώσεων διορισμών ή προσλή¬ 
ψεων. 

7. Διαπιστωτικές πράξεις αλλαγής ονόματος ή επωνύ¬ 
μων των υπαλλήλων όλων των κατηγοριών. 

8. θεωρήσεις βιβλιαρίων νοσηλείας των υπαλλήλων και 
των μελών της οικογένειας των καθώς και κάθε σχετικό μ’ 
αυτά έγγραφο. 

9. Εντολές δημοσίευσης στην Εφημερίδα της Κυβέρνη¬ 
σης αποφάσεων, πράξεων κλπ. πλην των αποφάσεων χα¬ 
ρακτηρισμού κτιρίου ως διατηρητέων. 

10. Έγγραφα κοινοποίησης καταστάσεων του άρθρου 
34 του Ν. 2190/94. 

11. Τα έγγαφα παραπομπής των υπαλλήλων για υγειο¬ 
νομική εξέταση καθώς και αποφάσεις δικαιολόγησης της 
αποχής από τα υπηρεσιακά καθήκοντα για λόγους ασθέ¬ 
νειας με αποδοχές ή χωρίς αποδοχές των υπαλλήλων με 
οιαδήποτε σχέση εργασίας. 

12. Αποφάσεις περικοπής αποδοχών για συμμετοχή σε 
απεργία ή αδικαιολόγητη αποχή από την εκτέλεση των κα¬ 
θηκόντων των υπαλλήλων με οιαδήποτε σχέση. 

13. Αποφάσεις χορήγησης κανονικών αδειών και 
αδειών άνευ αποδοχών του πόσης φύσεως προσωπικού 
του Υπουργείου Αιγαίου, εκτός των Προϊσταμένων Δ/ 
νσεων και Τμημάτων. 

14. Αποφάσεις χορήγησης αδειών κυήσεως και λοχείας 
του πόσης φύσεως προσωπικού του Υπουργείου Αιγαίου, 
εκτός των Προϊσταμένων Δ/νσεων και Τμημάτων. 

Β. Προϊστάμενος Τμήματος Οικονομικής Διοίκησης και 
Προμηθειών. 

1. Εντολές προς την Τράπεζα της Ελλάδας για την έκ¬ 
δοση επιταγών ή εντολών σε συνάλλαγμα. 

2. Εξουσιοδοτήσεις προς το Ταμείο πληρωμών για εξό¬ 
φληση ή είσπραξη χρηματικών ενταλμάτων. 

3. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων, που έχουν εκδοθεί και εξοφλούνται μέσω 
του Ταμείου Παρακαταθηκών και Δανείων. 

4. Έγγραφα με τα οποία αναζητούνται από τα Ασφαλι¬ 
στικά Ταμεία των υπαλλήλων κρατήσεις αποδοχών και ει¬ 
σφορές, που έχουν καταβληθεί αχρεωστήτως. 


5. Βεβαιώσεις αποδοχών όλων των κατηγοριών προσω¬ 
πικού για φορολογική ή κάθε άλλη νόμιμη χρήση. 

6. Τα διαβιβαστικά έγγραφα για έκδοση χρηματικών 
ενταλμάτων πληρωμής των πόσης φύσεως δαπανών του 
Υπουργείου Αιγαίου, που βαρύνουν τον Τακτικό Προϋπο¬ 
λογισμό, ανεξαρτήτως ποσού. 

7. Εντολές προς τους υπολόγους για την καταβολή δα¬ 
πάνης από τα χρηματικά εντάλματα προπληρωμής που 
έχουν εκδοθεί στο όνομά τους μέχρι του ποσού των πε- 
ντακοσίων χιλιάδων (500.000) δρχ. για κάθε περί¬ 
πτωση. 

8. Πράξεις θεώρησης των καταστάσεων εκκαθάρισης 
όλων των δαπανών, καθώς και τα σχετικά διαβιβαστικά και 
λοιπά έγγραφα μέχρι του ποσού των πεντακοσίων χιλιά¬ 
δων (500.000) δρχ. για κάθε περίπτωση. 

9. Εντολές ανάληψης μέχρι του ποσού των πεντακο¬ 
σίων χιλιάδων (500.000) δρχ. 

Γ. Προϊστάμενος Τμήματος Γραμματείας 

1. Την επικύρωση αντιγράφων των εισερχομένων και 
εξερχομένων εγγράφων. 

2. Τα έγγραφα που είναι απαραίτητα για την διακίνηση 
και την διεκπεραίωση της αλληλογραφίας της Υπηρε¬ 
σίας. 

3. Τη θεώρηση του γνησίου της υπογραφής όλων των 
υπαλλήλων και των πολιτών. 

4. Τις επικυρώσεις αντιγράφων και φωτοαντιγράφων 
εγγράφων από τα -εις χείρας», των ενδιαφερομένων 
υπαλλήλων, «πρωτοτύπων», καθώς και την επικύρωση 
αντιγράφων «εις χείρας», ιδιωτών «πρωτοτύπων», για υπη¬ 
ρεσιακή χρήση. 

5. Την λειτουργία και ευθύνη του γραφείου κίνησης της 
Κεντρικής Διοίκησης. 

6. Τη διαχείριση του αναλώσιμου υλικού του Υπ. Αι¬ 
γαίου. 

Δ. Προϊστάμενος Τμήματος Τουρισμού και Μεταφο¬ 
ρών. 

1. Κοινοποίηση των αποφάσεων μίσθωσης άγονων 
(ακτοπλοϊκών και ταχυδρομικών) γραμμών. 

2. Κοινοποίηση των αποφάσεων προκήρυξης δημόσιων 
μειοδοτικών διαγωνισμών μίσθωσης άγονων γραμμών 
στον τύπο, όπως προβλέπεται από τις κείμενες διατά¬ 
ξεις. 

3. Τα διαβιβαστικά έγγραφα παροχής οδηγιών προς 
πλοιοκτήτες μισθωμένων πλοίων για την σύμφωνα με τις 
ισχύουσες διατάξεις σωστή εκτέλεση των υποχρεώσεών 
τους. 

4. Τον έλεγχο υποχρεώσεων πλοιοκτητών που απορρέ¬ 
ουν από τις χορηγηθείσες σ’ αυτούς άδειες σκοπιμότη¬ 
τας. 

5. Την παροχή πληροφοριών, στατιστικών και άλλων 
στοιχείων καθώς και διατάξεων που σχετίζονται με τις αρ¬ 
μοδιότητες του Τμήματος. 

Ε. Προϊστάμενος Τμήματος Πολιτιστικής Ανάπτυξης. 

1. Την έκδοση πράξεων θεώρησης των τοπογραφικών 
διαγραμμάτων που συνοδεύουν τις αποφάσεις χαρακτηρι¬ 
σμού κτιρίων ως διατηρητέων. 

2. Την έκδοση πράξεων θεώρησης των τοπογραφικών 
διαγραμμάτων που απαιτούνται για τη σύνταξη των αιτιο- 
λογικών εκθέσεων. 

3. Την ανακοίνωση στους πολίτες και στις καθ’ ύλην αρ¬ 
μόδιες Υπηρεσίες των αποφάσεων μετά τη δημοσίευσή 
τους στην Εφημερίδα της Κυβερνήσεως. 

4. Εντολές δημοσίευσης στην Εφημερίδα της Κυβερνή¬ 
σεως αποφάσεων χαρακτηρισμού κτιρίων ως διατηρη¬ 
τέων. 

Άρθρο 7 

1. Αν δεν υπάρχει ο Γενικός Γραμματέας ή κωλύεται ή 
απουσιάζει, οι αρμοδιότητες του ασκούνται από τον 
Υπουργό ή τον νόμιμο αναπληρωτή του όταν ορισθεί. 

2. Αν κωλύεται ή απουσιάζει, ο Προϊστάμενος Διεύθυν¬ 
σης και ο νόμιμος αναπληρωτής του, οι αρμοδιότητές του 
ασκούνται από τον καθ’ ύλην αρμόδιο Προϊστάμενο Τμή¬ 
ματος, που προβλέπονται στην παρούσα απόφαση. 

3. Αν κωλύεται ή απουσιάζει ο Προϊστάμενος Τμήματος 
και ο νόμιμος αναπληρωτής του, οι αρμοδιότητές του 
ασκούνται από τον Προϊστάμενο της Διεύθυνσης. 

4. Η κατά τα προηγούμενα άρθρα μεταβίβαση δικαιώμα¬ 
τος υπογραφής «Με Εντολή Υπουργού» στους Προϊστα¬ 
μένους Διευθύνσεων και Τμημάτων ισχύει και για τους νό¬ 
μιμους αναπληρωτές τους. 

5. Το αρμόδιο ιεραρχικό όργανο μπορεί, κατά την κρίση 
του, να ζητά από το αρμόδιο κατώτερο ιεραρχικά όργανο 
να του προσκομίζει για υπογραφή έγγραφα, αποφάσεις 
κλπ, αν αυτό επιβάλλεται από ειδικούς λόγους. 

6. Όσες φορές λόγω της φύσης ή της σοβαρότητας του 
εγγράφου ή της απόφασης κλπ., οι κατά τα προηγούμενα 


άρθρα εξουσιοδοτούμενοι να υπογράφουν «Με Εντολή 
Υπουργού» θεωρούν ενδεδειγμένη την υπογραφή από τα 
ανωτέρω όργανα, το σχετικό έγγραφο ή απόφαση κλπ 
μπορεί να υπογράφεται από το ανώτερο όργανο. 

7. Σε περίπτωση που το εξουσιοδοτημένο για την υπο¬ 
γραφή όργανο διαφωνεί, η αρμοδιότητα στην οποία 
αφορά η διαφωνία θα ασκείται κατά σειρά από τα ιεραρ¬ 
χικά ανώτερο όργανο και δεν θα ισχύει στη συγκεκριμένη 
περίπτωση η παρούσα εξουσιοδότηση. 

Άρθρο 8 

Από τις διατάξεις της παρούσης απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Άρθρο 9 

Η ισχύς της απόφασης αρχίζει από τη δημοσίευσή της 
την Εφημερίδα της Κυβερνήσεως. 

Με τη δημοσίευση της παρούσας απόφασης καταργεί- 
ται κάθε προηγούμενη σχετική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Μαίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωυού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων λοιπών Φ.Ε.Κ. 5225713 

Πώληση Φ.Ε.Κ. 5233762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ-.Ε.Κ 5248188 

Οδηγίες για δημοσιεύματα Α.Ε. - Ε.Π.Ε. 5245785 

Εγγραφή Συνδρομητών Φ.Ε.Κ κα: 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271245 

Κορίνθου 327 Τ.Κ. 262 23 224561 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΞΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρ: 6 σελίδες 150 δοχ. 

• Από 9 μέχρ; 16 σελίδες 300 δοχ 

- Από 16 σελίδες κα. άνω πσοσαύΕηση 100 δρχ. ανα θσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Α' (Νομοί. Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ Υπαλλή<\ων' 
Δ' (Απαλλοτριώσεις, πολεοδομία κτλ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοίκ.τλ. προσωπικού Ν.Π.Δ.Δ.ί 
Παράρτημα (Πίνακες επ(τυχόντων διαγωνισμών) 
1 Δελτίο Βιομηχανικής Ιδιοκτησίας (Δ.Ε.Ε.Ι.; 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 

ίΤΟυ 1 


50.000 δοχ. 
50.000 
10.000 
50.000 
25.000 

10.000 
- Γ'Γ', Γ 

10.000 

3.000 

250.000 

10.000 

Κ.Α.Ε. εσόδου υπέρ 
ΤΑΠΕΤ 3512 


2.500 δρχ. 
2.500 - 


,2θυ 

150 

12.500 

10.000 


’ 0ι συνδρομές του εσωτερικβύ προπληρώνονται στο Δημοσία Ταμεία που δίδουν αποδεικτικό είσπραξης (διπλότυπο 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου." 

Οι συνδρομές του εξωτερικού επιβαρύνοντο-, περο τωνπαροπανω αναοερομένων ποσών με τσ ταχυδρομικά τέλπ κα 
μπορεί να στέλνονται με επιταγή κα: σε ανάλογο συνάλλαγμα στο Διευθυνττ Οικονομικού του Εθνικού Τυπογραφείου 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα. στη Αθήνα από το Ταμείε του ΤΑ¬ 
ΠΕΤ (Σολωμού 51 - Αθήνα: κα; στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμο: ο: Κοινότητες ως κα. ο; επιχειοήσεις αυτών πληρώνουν τα μ,οό χρηματικέ 
ποσά της συνδρομής και ολόκληρο το ποσό υπέρ του ΤΑΠΕΤ. 

’ Η συνδ Ρ°Ηή ισχύει για ένα χοόνα. που αρχίίε; την 1η Ιανουαοίου κα. λήγει την 31η Δεκεμβρίου του ίδιου χοάνου. Δεν 
ενγραφονται συνδρομητές για μικοότερο χοονικό διάστημα 

ί * Η εγγραφή ή ανανέωση της συνδρομής πραγματοποιείται το αργότερο μεχριτον Μάρτιο κάθε έτους. 

I * Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά οπό 0Β,00" έως 13.00" 










